text: Sommertyve anholdt
  27 juli 2012 kl. 06.51
  Sydøstjyllands Politi har i nat anholdt hele tre tyveknægte i Hedensted og Kolding. Sommeren er højsæson for indbrud i private hjem, hvor beboerne er på ferie.
  I Kolding blev to somaliere anholdt efter indbrud i villaer. De mistænkes for at stå bag en stribe indbrud i Kolding-området i den sidste måned.
  Der er tale om to herboende somaliere på 21 år. Den ene bor i Kolding, den anden i København. De fremstilles kl. 14 i grundlovsforhør i Retten i Kolding med krav om varetægtsfængsling. 
  I Hedensted var det en dansk indbrudstyv, der er velkendt af politiet, som blev anholdt af en patrulje.
  